Liga Champions UEFA

Liga Champions UEFA ( kaancengang UCL) silih tunggil kompetisi ngawarsa klub sépakbola sané kaselenggara olih Asosiasi Sépakbola Uni Éropa (UEFA ) miwah kaperebutang olih klub Éropa divisi duur, nganentuang jayanti kompetisi saking babak panyisihan grup round robin antuk lolos nuju format sistem gugur laga ganda, miwah final laga tunggal. Punika dados silih tunggil turnamen sépakbola pinih kasub ring guminé taler kompetisi klub pinih kasub ring sépakbola Éropa, sané malaga punika para jayanti liga nasional (miwah, antuk makudang negara, asiki utawi langkung runner-up) saking asosiasi nasional dané.

Kakenalang ring warsa 1955 manados Coupe des Clubs Champions Européens (Basa Prancis antuk Piala Klub Jayanti Éropa), miwah ketah nyané kasengguh Piala Éropa, turnamen puniki ring pamabah nyané pinaka turnamen sistem gugur kabuka. Wantah jayanti liga doméstik Éropa sané malaga, antuk jayanti nyané kasengguh dados jayanti klub Éropa. Kompetisi ngambil aran sané mangkin saking warsa 1992, antuk ngawewehin babak panyisihan grup round-robin ring warsa 1991 miwah kaprasidayang akéh pamilet saking negara-negara katentu saking warsa 1997. Saking pajimbaran punika, asapunika makéhan liga nasional Éropa kantun wantah kaprasida nyarengang jayantj dané, liga pinih kuat mangkin sané kalédangang ngantos papat tim. Klub sané puput ring bacakan salanturné ring liga nasional dané, sané nénten lolos nuju Liga Champions, kalédanggang antuk nyanggra kompetisi tingkat kalih Liga Éropa UEFA, miwah saking warsa 2021, tim sané nénten ngajangkepin syarat antuk Liga Éropa UEFA pacang lolos nuju kompetisi tingkat katiga sané anyar punika Liga Konférensi Éropa UEFA.

Ring format nyané sané mangkin, Liga Champions kakawitin ring ungkur Juni antuk babak panyisihan, tiga babak kualifikasi miwah babak play-off, makasami kamainang ring kalih lég. Nem tim sané kantun lolos nyanggra babak panyisihan grup, masikiang sareng 26 tim sané lolos sadurungné. Ka-32 tim kaundi dados ring kutus grup sané kadiri saking papat tim miwah malaga ring sistem round-robin ganda. Kutus jayanti grup miwah kutus runner-up ngalanturang nuju babak knockout sané mamuncuk ring laga final kaselenggara ring ungkur Méi utawi ring pamahbah Juni. Jayanti Liga Champions otomatis lolos nuju Liga Champions warsa salantur nyané, taler madué hak malaga ring Piala Super UEFA miwah Piala Jagat Antarklub FIFA.
Pustaka